Gereja Hillsong

Gereja Hillsong, yang biasanya dikenali sebagai Hillsong, ialah sebuah gereja raya Kristian Pentecostal dan persatuan gereja Kristian yang berpusat di Australia. Gereja asalnya ditubuhkan di Baulkham Hills, New South Wales, dengan nama asalnya Hills Christian Life Centre oleh Brian Houston dan isterinya, Bobbie Houston, pada tahun 1983. Hillsong merupakan ahli Gereja Kristian Australia – cabang Australia bagi Gereja Sidang-Sidang Jemaat Allah yang berpangkalan di Amerika syarikat – sehingga tahun 2018, apabila ia berpisah untuk membentuk denominasi baharu. Gereja ini terkenal dengan muzik penyembahan kontemporarinya, menerusi kumpulan seperti Hillsong Worship, Hillsong United dan Hillsong Young &amp; Free, yang telah menghasilkan banyak karya muzik dan lagu hit yang mendapat sambutan di seluruh dunia. Gereja Hillsong dan muziknya telah mencapai kejayaan besar di peringkat global, malah kehadirannya sering digambarkan sebagai jenama korporat global. Namun begitu, beberapa skandal dan kritikan telah menjejaskan imej gereja terseut. . Pada Mac 2022, Brian Houston meletak jawatan sebagai pastor kanan global selepas siasatan dalaman mendapati beliay telah melanggar kod etika moral gereja bagi pastor dengan terlibat dalam tingkah laku yang tidak sesuai dengan wanita pada dua kejadian pada dekad 2010-an,Pada Februari 2023, Phil dan Lucinda Dooley, yang telah memangku jawatan tersebut sejak Januari 2022, secara rasmi mengambil alihsebagai pastor kanan global. Statistik Menurut banci yang diterbitkan oleh persatuan itu pada tahun 2024, ia mempunyai 28 gereja di Australia dan di 27 negara. Penjenamaan Hillsong telah digambarkan sebagai " jenama korporat global", dan "jenama paling berkuasa di Australia". Lokasi dan pelayanan Hillsong mempunyai kehadiran global, dengan gereja dan pelayanan di Australia, Indonesia, Filipina , Jepun, Eropah, Kanada, AS, Afrika Selatan, dan, di Amerika Latin Pelbagai pelayanan di Gereja Hillsong termasuk Hillsong Music, Hillsong Kids, Hillsong Youth, Hillsong Sisterhood, Hillsong Men, Hillsong Conference, Hillsong CityCare, Hillsong International Leadership College, TBN Inspire (dijenamakan sebagai Hillsong Channel dari Jun 2016 hingga 31 Disember 2021 ), TV & Filem, Hillsong Performing Arts Academy dan Hillsong Health Centre. Jumlah nilai keseluruhan kemudahan mereka dianggarkan bernilai sekitar A$ 100. juta. Kepercayaan Gereja Hillsong dahulunya berseketu dengan Gereja Kristian Australia ( Assemblies of God di Australia), meruoakan sebahagian daripada agama Kristian Pentakosta . Kepercayaan gereja ini bersifat evangelis dan karismatik . . Pandanan Gereja Hillsong terhadapi doktrin bukan teras dalam agama kristian adalah pelbagai, walaupun beberaoa individu dalam gereja itu telah menyatakan pendirian secara terbuka mengenai sebanyak isu dalam Kristian kontemporari selaras dengan Pentecostalisme arus perdana; sebagai contoh, pengasas gereja tersebut menentang pengguguran dan menyokong pengajaran kreasionisme di sekolah . Hillsong juga telah mengisytiharkan sokongan untuk Ciptaanisme dan Perancangan cerdas dan percaya ini harus diajar di sekolah. Teologi kemakmuran yang dipercayai oleh gereja Hillsong telah dikritik oleh pemimpin Kristian Tim Costello dan George Pell . Kenyataan seterusnya oleh Costello menunjukkan bahawa beliau berpuas hati dengan perubahan yang dibuat oleh Brian Houston terhadap ajaran Hillsong sebagai tindak balas kepada kritikan. Costello juga menulis kata pengantar kepada laporan tahunan Hillsong 2019. Lihat juga Gereja C3 Global Transformational Christianity Rujukan